Lena Frier havde en god og dårlig nyhed med i bagagen fra London, da hun ankom til VEB's udekamp torsdag i Greve. Den gode nyhed er, at den 28-årige tidligere landsholdsspiller er gravid i fjerde måned. Hun er sat til at føde sit første barn 30. juli. Den dårlige nyhed er selvfølgelig, at graviditeten svækker VEB i bestræbelserne på at erobre sin første medalje siden oprykningssæsonen i Badmintonligaen. - Jeg har det fint og kan mærke, at det er bedst, når jeg er aktiv. Derfor fortsætter jeg også med at spille i hvert fald februar med. Så må vi se, hvordan det går til den tid, siger Lena Frier.

Opsummering:
VEB-spilleren Lena Frier er gravid.